ช้างไนท์ซาฟารีคลั่ง กระทืบคนดู หนีตายอลหม่าน เจ็บ 9 ราย (ชมคลิป)
ช้างฝึกใหม่ ถูกนำมาแสดงโชว์วันแรกร่วมกับสิงโต เกิดตกใจ คลุ้มคลั่งทำร้ายนักท่องเที่ยวกว่าร้อยคน ที่มารอดูการแสดงจนแตกกระเจิง หนีตายสุดชีวิต บาดเจ็บ 9 ราย คาดตื่นคนดู ขณะเชียงใหม่ไนท์ซาฟารี พร้อมให้ความช่วยเหลือค่ารักษาพยาบาลเต็มที่,เมื่อเวลา 18.30 น.วันที่ 14 พ.ย. 58 เจ้าหน้าที่ศูนย์กู้ชีพเวียงพิงค์ ได้รับแจ้งเหตุมีช้างเหยียบนักท่องเที่ยวได้รับบาดเจ็บ ภายในเชียงใหม่ไนท์ซาฟารี ตั้งอยู่เลขที่ 33 หมู่ที่ 12 ต.หนองควาย อ.หางดง จ.เชียงใหม่ ซึ่งมีประชาชนที่มารอดูการแสดงการละเล่นของสัตว์ต่างแตกตื่นวิ่งหนีตายกันอลหม่าน จึงรีบส่งเจ้าหน้าที่กู้ภัยออกให้การช่วยเหลือนักท่องเที่ยว,ที่เกิดเหตุพบนักท่องเที่ยวมีทั้งหมด 9 ราย รถกู้ภัยเทศบาลตำบลหนองควาย พร้อมรถกู้ชีพน้ำแพร่ รถกู้ชีพของ รพ.ใกล้หมอก นำผู้บาดเจ็บ จำนวน 9 ราย ในจำนวนนี้มีผู้บาดเจ็บถูกช้างเหยียบขาหัก 2 ราย ชื่อนางทองหยิก อิ่มสวาท ขาซ้ายหัก อีกคนยังไม่ทราบชื่อ ส่วนคนเจ็บที่เหลือได้วิ่งหนีตายและเหยียบกันเอง มีแผลถลอกจากการวิ่งหลบหนีและหกล้ม ได้เข้าพักรักษาตัวที่โรงพยาบาลเชียงใหม่ใกล้หมอ,จากการสอบถาม ดร.ศราวุฒิ ศรีศกุน ผู้จัดการพื้นที่พิเศษเชียงใหม่ไนท์ซาฟารี เปิดเผยว่าเบื้องต้นว่า ช้างที่ก่อเหตุนั้น เป็นช้างฝึกใหม่ และวันนี้ครูฝึกนำมาแสดงโชว์วันแรกร่วมกับ การแสดงโชว์สิงโต บริเวณกิจกรรมของเชียงใหม่ไนท์ซาฟารี ซึ่งอยู่ด้านหน้าน้ำพุดนตรี และคาดว่าช้างคงจะเกิดอาการตกใจ เพราะกลัวสิงโต หรืออาจจะเพราะคนดูเยอะ จึงทำให้ตื่นกลัว จึงเกิดอาละวาด จึงวิ่งหนี แต่กลับวิ่งเข้ามาในกลุ่มของนักท่องเที่ยวที่มุงดูอยู่ จึงเกิดการวิ่งหนีตาย แต่นักท่องเที่ยวที่บาดเจ็บวิ่งหนีไม่ทัน จึงทำให้เกิดถูกช้างเหยียบจนขาหัก ซึ่งเบื้องต้นได้ส่งเจ้าหน้าที่ไปดูแลอย่างใกล้ชิด และยินดีจะช่วยเหลือค่ารักษาพยาบาลและการดูแลทุกอย่าง,นอกจากนี้ในเวลา 10.00 น.วันที่ 15 พ.ย. ก็จะเปิดแถลงข่าวอย่างเป็นทางการถึงสาเหตุที่เกิดขึ้นอีกครั้ง,ชมคลิป ,ที่นี่
ช้างฝึกใหม่ ถูกนำมาแสดงโชว์วันแรกร่วมกับสิงโต เกิดตกใจ คลุ้มคลั่งทำร้ายนักท่องเที่ยวกว่าร้อยคน ที่มารอดูการแสดงจนแตกกระเจิง หนีตายสุดชีวิต บาดเจ็บ 9 ราย คาดตื่นคนดู ขณะเชียงใหม่ไนท์ซาฟารี พร้อมช่วยเหลือค่ารักษาพยาบาลเต็มที่
เชียงใหม่ไนท์ซาฟารี,ช้างคลั่ง,ช้างทำร้ายนักท่องเที่ยว,ช้างตกมัน,ช้างฝึกใหม่,นักท่องเที่ยวหนีตาย,ถูกช้างเหยียบ,ช้างตกใจ,ช้างเชียงใหม่ไนท์ซาฟารี,กระทืบคนดู,เชียงใหม่,ข่าว,ข่าวทั่วไทย,ไทยรัฐออนไลน์